Regionsrådet har endnu ikke opgivet at få et nyt sygehus i Aalborg. Fredag besøger Ulla Astman Sundhedsminister Jacob Axel Nielsen for at overbevise ham om at de nordjyske sygehusplaner er helt rigtige. Senest har to professorer fra Syddansk Universitet advaret politikerne mod ubehagelige overraskelser i forbindelse med sygehusreformen, fordi de mener, at der mangler beregninger og analyser af konsekvenserne af reformen. Der er 15 milliarder kroner til nye sygehusbyggerier og hvordan de skal bruges, bliver formentlig offentliggjort i næste uge. Det skriver Ritzau fredag.

Opsummering:
Regionsrådsformand tager fredag til Christiansborg for at kæmpe for nyt sygehus i Aalborg.